Ang Los Angeles County Sheriff's Department
ang pinakamalaking sheriff's department sa buong bansa,
na nagsisilbi sa county na may pinakamaraming tao.
Iniimbestigahan nila 'yong pinakabrutal at pinakamahirap na pagpatay.
Ito ang mga kuwento nila.
Miyerkules noong una kong nalaman na posibleng nawawala si Gavin.
Tinawagan ako ng asawa niyang si Lisa
at tinanong kung tumawag sa 'kin 'yong kapatid kong si Gavin,
at sabi ko, "Hindi."
Tapos sabi ko, "Bakit?"
At sinabi niya na di niya sinundo 'yong isang anak niya sa school.
Kilala si Smith sa Calabasas community,
sikat sa golf at sa beach, madali mo siyang mapapansin.
Huli siyang nakita noong Martes nang gabi
sa Oak Park, malapit sa Agoura Hills.
Fox executive si Gavin Smith. Di pwedeng di mo siya mapansin.
Kailangan nating alamin, "May dahilan ba kung ba't nawala ang taong 'to?"
Kasi, misteryo 'to.
Tinatawagan ko siya.
Nag-iwan ako ng mga message na hinihiling ko lang sa kanya
na tumawag, mag-text, sabihing ayos ang lahat.
Nawala 'yong 20th Century Fox executive matapos sumakay sa itim niyang Mercedes.
Walang may balita sa kanya.
Walang tawag, walang text, walang kahit ano.
Kahina-hinalang pangyayari 'to ng missing adult.
Kailangan mong tingnan lahat ng posibilidad.
Di ko kailanman pinangarap
na mangyari 'yong kagaya nito.
'Yong LA County Sheriff's Department ang pinakamahusay sa lahat.
Nilitis sa Los Angeles 'yong ilang high-profile case.
Kailangan buong-buo 'yong dedikasyon mo.
Murder 'to. Wala nang mas malalang krimen pa dito.
Pinakamahalaga 'yong passion at 'yong sense of duty.
Nagmumula ang hustisya sa paghanap ng katotohanan.
Noong May 2012, umalis ako sa isang special assignment
sa isang task force na kinabibilangan ko
at ibinalik nila ako sa floor.
Sa kasong 'to ni Gavin Smith,
isang linggo na siyang nawawala,
at nagsimula ito sa Missing Persons Unit.
Nang medyo nabigyan 'to ng pansin,
ipinaalam ito ng mga imbestigador sa supervisor namin.
Doon ako nakatanggap ng tawag
para tingnan 'to bilang missing person na may "kahina-hinalang pangyayari."
Dumadaan sa Missing Persons Unit lahat ng kaso ng nawawala.
Pag may gano'n kang kaso,
lagi kang umaasa na mahanap mo siya nang buhay.
Matanda ka na, pwede kang pumunta kahit saan,
at di mo kailangang i-report ito sa kahit sino
maliban kung naka-parole o probation ka, di ba?
Kung nawawala ka, ang malaking tanong, "Bakit nawawala ang taong 'to?"
At mapipilitan ka lang humingi ng tulong sa homicide team
kung may hinala ng foul play.
Kailangan namin ng tulong mula sa publiko...
para sa impormasyong magsasabi ng kinaroroonan
ng ama nila, 'yong asawa ko, si Gavin Smith.
Kami ng partner kong si John O'Brien, hawak namin 'yong kaso.
Kinausap namin 'yong detective ng missing person tungkol sa kaso,
tapos nakipagkita kami sa asawa ni Gavin Smith.
Pinuntahan namin siya sa isang pribadong komunidad sa San Fernando Valley.
Nasa 200 square miles 'yong San Fernando Valley,
na nasa hilagang bahagi ng Los Angeles City.
Residential ang karamihan sa kanlurang San Fernando Valley,
mga upper-middle-class, bedroom community na kilala lang ng America
dahil nakatira sa Calabasas 'yong mga Kardashian.
Nang makausap namin no'n si Lisa, halatang balisa siya,
gaya ng kahit sino.
Sinubukan namin siyang pakalmahin,
ipaalam sa kanya na nando'n kami para tumulong at hanapin 'yong asawa niya.
Pamilya sila na nasa krisis. Nandoon 'yong anak niya.
Nandoon 'yong kapatid ni Gavin na si Tara.
Pero lahat nakatulong, nagbigay ng maraming impormasyon.
Nalaman naming kahanga-hanga siyang atleta.
Naging buhay niya 'yong basketball.
All-American siya at naglaro siya para sa UCLA.
Di pwedeng di mo siya mapansin,
pero di lang dahil sa tangkad niya.
Napakaguwapo niyang lalaki.
Napakaganda ng ngiti niya.
Nakatira kami sa San Pedro.
Mga sampung minuto 'yong layo namin sa Ports O' Call Restaurant.
Doon nagtatrabaho si Gavin noon, at pumasok si Lisa.
Pumunta siya sa bar.
Si Gavin 'yong bartender. Nagkasundo sila at naging masaya.
Nagkaro'n sila ng panganay pagkatapos ng ilang taon.
Sobrang in-love sila.
Nakasali siya sa ilang pelikula.
Nasa pelikulang Glitz siya.
Bigyan mo ako ng dahilan!
Gumagawa rin siya ng ilang stunts at nabalian siya ng likod.
Nakakapanlumo talaga 'yon.
Pero turning point 'yon sa kanya kasi matagal siyang walang magawa.
Tingin ko na-realize niya na di para sa kanya 'yon.
Kaya naghanap siya ng trabaho sa 20th Century Fox.
Siya ang in charge sa film distribution sa West Coast.
Gustong-gusto niya sa movie industry.
Sinabi sa amin ni Lisa na di pumasok sa trabaho si Gavin
at wala siyang nakausap.
Kaya kakaiba 'yon.
Tapos di rin niya sinundo 'yong anak niya sa school,
at malaking red flag 'yon,
kasi sa ilang taon nilang magkakilala, di pa siya nawala nang gano'n.
Di pangkaraniwan
na basta na lang di papasok ang isang tulad niya,
o di magsusundo ng anak, o basta na lang maglalaho.
Sinabi sa 'min ni Lisa 'yong tungkol sa karelasyon ni Gavin,
at humiwalay na siya at di na nakatira sa kanila ngayon.
Nagtaksil na siya noon. Nahuli siya ni Liza.
Nangako siyang ititigil na niya 'yon.
Nahuli ulit siya ni Lisa, makalipas ang isang taon,
sa isang babaeng nagngangalang Melanie.
At nang malaman niya 'yon, pinalayas niya si Gavin.
Nagpatulong si Gavin sa isang katrabaho, at tumira siya sa bakanteng kuwarto niya,
sinabi niyang nakita niya itong buhay
mga 10:00 p.m. noong May 1.
Nagpapatuyo siya ng labada tapos...
umalis siya.
Noong gabi bago mawala si Gavin, nakausap ko siya.
Naramdaman kong nalilito siya no'n,
at naguguluhan siya sa mga desisyong ginawa niya.
Kinausap niya ako tungkol sa relasyon nila ni Melanie.
Sa pagkakaintindi ko, tinapos na niya 'yon noon,
at alam niyang kailangan niyang bumalik sa pamilya,
at bumalik sa relasyon, at maging ama.
'Yon lang ang gusto niyang gawin.
Sorry.
Naaalala ko lang siya...
na mahal na mahal niya 'yong mga anak niya.
At mahal niya 'yong mga anak ko,
na parang anak niya sila.
Isa 'yon sa mga bagay na alam ko,
bilang ama, do'n siya pinakamahusay.
May kakaibang nangyayari dito.
Sumama ba siya sa isa sa mga babaeng 'to?
Nagpapalamig lang ba siya?
Nagpakamatay ba siya?
Galit si Lisa. Dalawang beses na siyang niloko.
Siya ba 'yong nag-set up?
"Buwisit 'tong gagong 'to. Kukuha ako ng dudukot sa kanya."
O kaya, "Nilason ko siya." Ewan ko. Pwedeng kahit ano.
Maraming follow-up 'yong kailangang gawin
para maalis ang sinuman.
Sinusundan namin 'yong mga lead
at lahat ng impormasyong nakalap namin
tungkol sa mga taong nakausap niya at mga kakilala niya noon pa man.
Kaya noong nakausap namin si Lisa, sinabi niya sa amin,
"May relasyon 'yong asawa ko sa babaeng si Melanie,
at baka gusto n'yo siyang kausapin."
Kaya kinausap namin.
Bumaba siyang suot 'yong puting pantulog na may sequin
na halos see-through na talaga,
at nakaupo kami sa tapat ng babaeng 'to na napaka-sexy at medyo seductive.
Pinipilit mong maging professional at tinatanong mo siya,
tapos iisipin mo, "Isa lang 'to sa mga sandali sa buhay ng pulis."
Titingin ka sa partner mo tapos sasabihin, "Lintik, pare. Wag mo akong hawakan."
"Kailangan kong umuwi at makita 'yong asawa ko. Nakakabaliw 'to."
Sinagot ni Melanie lahat ng tanong nila.
Sabi niya, "Oo, nagkaro'n kami ng relasyon."
Na medyo emosyonal si Gavin,
pero ayaw na niyang dagdagan 'yong problema nilang mag-asawa.
Sabi niya sa kanya, "Ayoko na. Ayoko nang harapin 'tong dramang 'to."
Matapos naming makausap si Melanie, pakiramdam ko wala siyang itinatago,
pero di namin siya basta maaalis na sangkot sa isang bagay.
Marami pang kailangang gawin.
Ipinaskil nila 'yong litrato at kotse ni Gavin Smith.
Nangunguna ang asawang si Lisa at anak na si Austin, sa pagsuyod sa Sylmar.
May pamilyang naghihintay sa kanya.
Mahal na mahal namin siya. Mahirap, pero...
Gusto ko na lang isipin 'yong masasayang sandali namin.
At kung mahanap namin siya, magkakaro'n ng marami pa.
Pinipilit ni Lisa na mangalap ng impormasyon.
Alam kong kailangan nila ng suporta,
at pumunta ako do'n at patuloy na pumunta do'n
para maghanap o makipag-usap sa mga tao.
Ginawa ko lahat para alamin kung nasaan siya.
Nawala siya.
Di niya dala 'yong longboard.
Sigurado si Lisa Smith na may taong may alam tungkol dito.
Malaking bahagi ng palaisipan 'yong phone ni Gavin Smith,
dahil pwede ka nang magpinta ng larawan.
Kailan nag-off-grid 'yong phone niya
at anong oras siya huling nakita
bago siya nawala?
'Yong ilan sa dapat gawin sa phone, nagawa na ng Missing Persons.
Binalikan lang namin at nagsagawa kami ng mas malawak
na search warrant para do'n.
Tiningnan namin 'yong data ng phone ni Gavin Smith at nalaman namin,
"Okay, noong gabing nag-off-grid 'yong phone niya,
tinawagan niya si Lisa, 'yong tatlong lalaki, si Tara,
at isang babaeng nagngangalang Chandrika Creech."
Nalaman naming siya 'yong huling kumausap sa kanya base sa phone record.
Ang kailangan naming malaman ngayon, "Sino ang babaeng 'to?"
Sinabi sa amin ni Lisa Smith na nakilala ni Gavin si Chandrika
sa Matrix, isang pasilidad para sa mga nalulong sa droga.
Dahil sa sakit na naranasan ni Gavin dahil sa pagkakabali ng likod niya,
opiates lang ang tanging nakapagpaginhawa sa kanya.
At do'n siya nalulong,
hanggang sa sinabi niya sa akin na nasa rehab siya.
Noong nando'n siya,
pumasok si Chandrika para ayusin 'yong buhay at mga addiction niya.
Noong una, bahagi ng counseling group ni Gavin si Chandrika,
pero lumalim 'yong relasyon nila,
at nagkaroon ng mainit na relasyon si Gavin kay Chandrika.
Kinumpronta ni Lisa si Gavin tungkol dito, at umamin siya.
Tumagal ng isang taon 'yong relasyon nila ni Chandrika,
at alam ito ng asawa niyang si John Creech.
Tapos dahil sa pamamagitan ni Lisa,
pakiramdam ni Lisa na naputol na 'yong relasyon.
May missing person na nagkaro'n ng relasyon kay Chandrika.
Dahilan 'yon para maging kahina-hinala siya.
Kaya kinausap namin siya, at naabutan namin siya sa bahay niya.
No'ng kinausap namin si Chandrika, emosyonal siya.
Takot siya, nag-aalangan, umiiwas.
Gulong-gulo siya.
Nakausap daw niya si Gavin.
Di niya alam kung saan siya nagpunta,
pero masasabing may malasakit siya kay Gavin.
Pinipilit niyang di niya alam ano'ng nangyari kay Gavin Smith
matapos nilang mag-usap noong May 1, 2012.
Habang kinakausap siya, may pumasok na itim na sports car sa cul-de-sac,
huminto sandali, umatras, at umalis.
At habang kausap si Chandrika,
inamin niyang 'yong asawa niya 'yon, si John.
Siyempre, gusto siyang kausapin ng mga detective,
pero di nila magawa dahil umalis siya, at naghinala sila agad do'n.
Kalaunan, nalaman naming ex-con siya.
Nakalaya siya dahil sa release system ng Glendale PD.
Sangkot siya sa ilang transaksiyon sa droga at iba pa.
Kaya, gusto naming malaman agad kung nasaan siya.
Bilang pulis, titingnan ko ang isang ex-con,
titingnan ko ang isang taong nasangkot sa droga...
Galit siya dahil nagkarelasyon 'yong asawa niya sa isang lalaki.
Sabihin mo ang gusto mo. Pero bibe ang bibe.
Nakakita ako ng bibe, mukha 'tong bibe, lakad at tunog bibe,
baka talagang bibe 'yon.
Binantayan namin siya agad.
Tiningnan namin 'yong detalye ng call record ni John Creech.
Kailangan naming malaman ngayon,
paano nagsalubong 'yong signal ng phone ni John Creech sa galaw at call frequency
ni Gavin Smith noong gabing nawala siya?
May background ako sa phone analysis at mapping,
at may nakikita kaming kakaibang pattern.
Nalaman ng pulisya na noong gabi ng May 1, 2012,
nagkita sina Gavin at Chandrika.
Katunayan, na-track 'yong mga phone nina Gavin Smith at Chandrika
sa Hidden Hills malapit sa bahay ng mga Creech
sa isang lugar na itinuturing na "lover's lane."
Saan nagpunta 'yong phone ni John Creech? Nagpunta 'to sa...
Lintik! Na-track ito sa lugar kung nasaan si Chandrika.
At sa mapping ng cell tower, magkakasama doon 'yong tatlong phone.
No'ng oras na 'yon, alam na naming may masamang nangyari.
Kahit na nagsimula ang kasong 'to bilang kaso ng missing person,
alam na namin ano'ng nangyari sa puntong 'yon.
Murder 'to.
Di namin alam kung nasaan si John Creech no'ng oras na 'yon,
may sapat kaming ebidensiya ng partner ko
para suportahan 'yong pagkuha ng search warrant
para halughugin 'yong bahay nina John at Chandrika.
Nasa bahay si Chandrika. Nando'n 'yong lola niya.
Nando'n 'yong caretaker ng lola ni Chandy, si Reina Lim.
Sabi ng mga kapitbahay, may pamilyang nakatira do'n,
pero sabi rin nila 'yong matataas na shrub at maraming surveillance camera
at babala para lumayo sa property
ay mga kahina-hinalang senyales.
"Di normal na kilos?"
Masasabi kong may mga kotseng dumarating at matagal na nakaparada sa labas.
Konti 'yong pisikal na ebidensiya na makakatulong sa kaso,
pero marami kaming naidokumento
na mahalaga para sa isang imbestigador.
Halimbawa, cul-de-sac ito. May limang bahay sa block.
At para sa kung anumang dahilan, parang Bellagio ang bahay na 'to.
Napakarami nitong camera.
May $8,000 na tansong estatwa ni Buddha sa koi pond sa harapan.
May moat siya.
May pool na pinasadya, na noong panahong 'yon nasa $200,000.
'Yong ibang mga bahay?
Oo, sa West Hills 'to. Magandang lugar, pero di ganoon kaganda.
Nalaman namin no'n
na di alam ni Chandrika kung paano 'to binayaran ng asawa niya,
at di niya masagot kung ano'ng trabaho niya,
paano siya kumikita, kung nagbabayad siya ng tax...
Ibig kong sabihin, tanga ba kami? Kasing tanga ba kami ng kriminal?
Malinaw na di siya nagsasabi ng totoo, di ba?
No'ng search warrant, takot na takot siya.
Di niya alam 'yong gagawin.
Di ko alam kung sangkot siya.
Alam kong alam niya, at di niya sinasabi.
Sinabi rin niyang nasa Chicago si John.
Wala siyang paliwanag kung bakit basta na lang siyang pumunta sa Chicago.
Alam mo 'yon? Ano 'yon?
Wala kaming nakuhang matibay na ebidensiya,
di namin nakita kung may sugat at pasa 'yong mga kamay niya,
pero marami kaming intel. Alam naming nasa tamang landas kami.
Hinihingi pa rin namin 'yong tulong ng publiko.
Anumang impormasyong makukuha namin sa publiko, tatanggapin namin.
May nag-tip na nakita si Gavin Smith sa isang bistro o kapehan sa Morro Bay.
May nakakita sa kanya sa Morro Bay.
Nag-aral siya sa UCLA at kilala niya si Gavin.
At napatunayan ng waitress na si Gavin 'yon.
Sabi ko, "Diyos ko. Yes. Okay. Lumayo lang siya."
Tapos pumunta ako do'n.
Alam mo 'yon, biglang alam mo 'yong gagawin mo,
at ginawa ko 'yon agad-agad.
Kailangan nating kontrolin 'yong imbestigasyon natin,
kasabay no'n, alam natin na pwede 'tong lumala anumang oras.
Pwedeng maliit, pwedeng malaki, pero lalala ito,
at kailangan mapigilan mo 'yon.
Lead detective ka.
Nariyan si Tara at kung sinuman, may Code Three na naroon,
na pupunta sa Morro Bay para gawin 'yong gusto nila.
May 60 hanggang 100 na nakakita,
at alam naming homicide 'to, pero di ko pa mapatunayan.
Kaya kailangan kong mag-follow up.
Ano'ng gagawin ko?
Nagpadala ako ng dalawang detective sa Morro Bay para sundan ang lead na 'to
na nasa isang hotel at humihigop ng French onion soup.
Kahit gaano kalupit si Ty, at sobrang prangka,
at sa ibang tao pwedeng nakakasakit siya,
maipapakita niya na,
"Uy, ganito ako magsalita, pero nandito ako, at may malasakit ako."
Ragin' Cajun ang tawag ko sa kanya, kasi gano'n 'yong ugali niya.
Maingay siya, napakalakas ng boses.
Pero bilang detective, alam kong may passion siya,
at may malasakit siya sa mga kaso niya, at may malasakit din siya sa 'ming lahat.
Pinalaki ako na, "Kung ayaw mo, sabihin mo,"
at wala akong pakialam kung may masaktan.
Mukhang kapani-paniwala 'yong lead mula sa Morro Bay.
Lumabas 'yong waitress, sabi niya, "Baka di siya 'yon."
"Parang pinagmukha ng newsperson na siya nga 'yon kahit hindi."
Di ko alam kung paano nangyari lahat ng 'yon.
Pero nakakadismaya talaga.
Naniniwala siyang may masamang nangyari kay Gavin,
pero wala ka pang matibay na ebidensiya, kaya umaasa kang buhay siya,
pero alam mong 'yong pinakamalala ang magiging sagot mo.
Sinusubaybayan ng mga detective 'yong galaw ni John Creech
at nalaman nilang may history si John Creech sa mga alagad ng batas.
Katunayan, kinasuhan siya ng pagdadala ng bawal na droga.
Minsan siyang umamin na guilty sa pamamahagi ng narkotiko,
at sa halip na makulong, pumayag siyang maging impormante
at makipagtulungan sa Glendale PD.
Pero wala siyang silbi,
kasi wala siyang ibinigay. Binobola lang niya sila.
Nasa Chicago pa rin si John Creech,
at kailangan namin siyang ma-interview.
Kaya tinawagan namin 'yong detective ng Glendale na si Dave Kellogg,
at pumayag siyang tumulong sa paraang makakaya niya.
Tinawag siya ni Dave, at isang bagay na hiniling namin kay Dave
ang maupo sila sa isang silid.
Nilagyan namin ng mic para sa sound at audio.
Tapos pumasok kami.
Nagpakilala kami.
Nagtanong kami tungkol kay Gavin Smith.
Relax lang si John Creech at pinilit niyang maging charming,
at maging mautak.
Klasikong manloloko.
"Oo. Kilala ko siya." "Pinagbantaan mo ba siya?"
"Hindi, never!"
Minaliit niya lahat, kaya gumamit ako ng ibang anggulo.
Sinubukan kong pagmukhaing masamang tao si Gavin.
Sabi ko, alam mo na... Sabi ko,
"Si Gavin, stalker siya."
"Binobola niya 'yong mga babae."
Ginawa ko lahat para magalit siya.
Sabi ko, "Di kita masisisi kung may ginawa ka sa kanya."
"Deretsahin mo na. Tapusin na natin 'to."
Pero matigas siya.
Ipinaliwanag namin sa judge 'yong hinalang pagkakasangkot ni Creech
sa pagkawala ni Gavin Smith
at 'yong di niya pagtupad sa pangakong magbigay ng impormasyon sa mga pulis.
Kaya ipinakulong ng judge si Mr. Creech para sa kaso niya sa narcotics.
Pag naialis mo sa kalsada ang isang pinaniniwalaang pumatay,
mabuti 'yon.
Binigyan kami no'n ng oras para himayin 'to at mag-imbestiga.
Tiningnan namin 'yong phone data ni John Creech,
sino'ng tinatawagan niya at tumatawag sa kanya.
At napansin namin na matapos makausap ni Gavin Smith si Chandrika
noong gabing nawala si Gavin, may sunod-sunod na tawag
si John Creech,
at iisang numero 'yong tinatawagan niya, at ang numerong 'yon ay kay Jorge Valles.
Tiningnan namin siya, na nalaman namin na tauhan siya ni Creech.
Maraming ginawang kontrata si Mr. Valles sa bahay ng mga Creech,
at dahil do'n naging magkaibigan sina Jorge Valles at John Creech.
Noong gabing nawala si Gavin,
'yong phone ng biktima, 'yong phone ni John Creech, at 'yong kay Jorge Valles,
rumerehistro sa isang cell tower sa likod-bahay ni Jorge.
Kaya kinausap namin si Jorge Valles.
Noong unang beses na nakausap namin si Jorge Valles, masasabi mong...
wala siya sa sarili niya.
Sinabi ni Valles na excited si John Creech no'ng tumawag siya sa kanya
noong madaling araw ng May 2, 2012,
at sinabing kailangan niya ng tulong at pupunta siya sa bahay niya.
Medyo nagulat si Valles doon,
pero pumunta si Creech, kailangan daw niya ng tulong sa paglipat ng kotse,
at Mercedes-Benz 'to.
Nakita ni Jorge Valles na may mukhang mummified na katawan
na nakabalot sa kumot sa may passenger seat,
at sinabi ni John Creech kay Jorge Valles, "Pinatay ko siya."
"Itago mo siya."
Sabi ni Jorge, "Nababaliw ka na. Di mo siya pwedeng itago dito."
Nag-atubili si Jorge Valles
na sabihin sa mga detective 'yong sumunod na nangyari,
pero sinundan niya si John Creech na nasa itim na Mercedes
sa isang bahay sa Porter Ranch, isang gated community.
At pumunta sila sa isa sa mga bahay.
Pagdating ni Creech sa bahay,
ipinasok niya 'yong itim na Mercedes sa garahe,
iniwan 'yong itim na Mercedes do'n,
at umalis na sila.
Tapos sinabi ni John Creech, "Itapon mo 'tong phone na 'to."
At kinuha ng tatanga-tangang si Jorge 'yong phone.
Ayon kay Jorge,
kinabukasan, tinapon niya 'to sa basurahan sa likod ng isang McDonald's.
Nakita ni Jorge 'yong mga sugat sa kamay ng Creech.
Nakita niya 'yong inakala niyang bangkay,
pero di niya masabi 'yong plaka.
Di niya makilala 'yong katawan.
Kaya di pa rin sapat 'yong meron kami para dalhin sa DA.
Nalaman ng mga detective
na 'yong bahay na pinuntahan nina John Creech at Mr. Valles
ay tirahan ng isang nagngangalang Stan McQuay.
Kasama ni John na nagwo-workout si Stan McQuay.
Para siyang si Mr. Health at Fitness Guru para sa mga artista.
Dinala si Stan McQuay sa Lost Hills sheriff station.
Kinausap namin siya, pero gusto niya 'yong abogado niya.
Dumating 'yong kilalang abogado ni Stan McQuay.
Napakaprangka niya sa 'kin. Sabi niya, "Ty, di ka niya kakausapin."
"Papayuhan ko siyang wag." Sabi ko, "Kausapin mo."
At kinausap niya.
Lumipas ang limang minuto, 20 minuto, 40, 50...
tumingin ako kay John at sinabing "Maganda 'to."
"Mas matagal siya do'n, mas mabuti,
dahil habang tumatagal siya do'n, malaya silang nag-uusap."
At malamang sabi ng abogado, "Ay, lintik! Ugh!"
"Ano na namang ginawa mo ngayon?"
Lumabas siya, at masaya ako, kasi mukhang hiyang-hiya siya.
Pag nakakita ka ng defense attorney na mukhang hiyang-hiya...
maganda 'yon.
Parang, "'Yan, ganyan nga. May nararating na tayo."
Ito 'yong maliliit na bagay na nagpapasaya sa 'ming mga detective!
"Nakalamang tayo."
At gano'n nga, sabi niya, "Uy, pare." Gusto niya tayong makausap.
"Pwede ba sa opisina mo bukas?"
"Oo naman! Walang problema."
Tapos sabi niya, "Mga detective, pwede n'yo ba siyang ihatid sa kanila?"
At sabi ko, "Oo, walang problema, sir. Kami na ang bahala do'n."
Kaya, bilang homicide guy,
dapat kaya mong lumibot nang di dumadaan sa freeway.
Dumaan kami sa mga side street, at huminto ako sa bawat red light
nang matagal. Maganda 'yong pag-uusap namin.
Sinabi sa 'min ni Stan McQuay na dumating si John,
nakiusap na iparada 'yong kotse sa garahe.
Sumumpa siyang di niya alam na may bangkay hanggang umamoy 'to.
Walang makakapigil sa amoy ng naaagnas na katawan.
Kaya sabi niya kinulit niya si Creech
na kunin 'yong bangkay do'n.
Sabi niya, dumating si John Creech na may dalang U-Haul van,
hinila niya 'yong bangkay sa kotse, at siya mismo 'yong nagsakay nito sa van.
Kalaunan, kinuha ni John Creech 'yong Mercedes-Benz ni Gavin Smith
at inalis sa garahe niya.
Gumawa kami ng search warrant sa U-Haul Corporation
ng lahat ng mga sangkot sa kaso,
at wala sa mga kilalang target namin
ang nagrenta ng anumang kagamitan sa time frame namin.
Nakakainis 'yon.
Nawawala si Gavin, inaakalang patay na.
At wala pa rin kaming bangkay.
Wala pa rin sa 'min 'yong kotse.
Di namin alam kung may ginamit na armas.
Lumalabo na 'yong kaso at medyo gumugulo na
kaya iniisip namin, "Ano'ng susunod nating gagawin?"
Nauunawaan namin ng partner kong si John na
di ito checkers, chess 'to.
At sa larong chess na nilalaro namin bilang homicide detective
kasama ng mga salarin,
walang dalawang minutong orasan. Galaw agad.
Malaki ang naitulong no'ng mga detective, sina Labbe at O'Brien.
Di ito parang sa unang 48 oras, nalutas na.
Hindi.
Pero marami na silang ipinuhunan dito,
at tatapusin nila 'to.
Noong unang bahagi ng February 2013,
isa sa mga detective sa Homicide Bureau,
retirado na siya, naglalaro siya ng tennis kasama ang isang grupo ng mga lalaki,
at isa sa mga lalaking 'yon...
ay ang ama ni Chandrika.
Habang naglalaro sila ng tennis, di mapakali 'yong tatay ni Chandrika.
Bumalik daw 'yong anak niya sa bahay nila,
at may kinukuwento tungkol sa pinatay ng asawa niya,
at sobrang nabigla 'yong tatay niya, kaya napilitan siyang sabihin sa kaibigan.
Kilala ako ng detective na 'to,
at ibinigay niya agad sa 'kin 'yong impormasyon.
Nagpakilala ako sa tatay ni Chandy,
at sabi niya, "Sasabihin ko lahat ng alam ko."
Sabi niya, "Nandito pa yata 'yong kotse."
"Baka na-chop-chop na."
"Baka na-part out na, pero may natira pa na nasa paligid lang."
At sabi niya,
"Kailangan mong tingnan si Reina Lim, 'yong caretaker ng lola ni Chandy."
Medyo nakakagulat 'yon para sa 'ming dalawa.
Sabi ko, "Di nga?"
Maliit lang siya na 70 taong gulang,
di kahina-hinala, Kristiyano, na Filipino caretaker
ng isang mamamatay nang babae na may relasyon kay Chandrika.
Tapos bigla naming naisip, alam mo 'yon?
"Lintik. Nando'n lang siya sa simula pa lang."
Halimbawa 'to ng, "daig ng masuwerte 'yong magaling,"
kasi kailangan lang ng tiyempo.
Biglang magkakaro'n ka ng break, tapos...
nagkataon lang 'yon.
Pero pag nasa 'yo na, ituloy-tuloy mo na.
Sabi ko, "Hanapin natin siya."
Kaya sinimulan naming bantayan si Reina.
Kalaunan, lumabas siya sa trabaho,
at kinausap namin siya sa paradahan.
Masasabi mong medyo nagulat siya.
Pero kilala niya kami. Alam niya 'yong iniimbestigahan namin.
Kinausap lang namin siya at ipinaliwanag 'yong nangyayari,
kung paano lumabas 'yong pangalan niya, at gusto niyang tumulong.
Pakiramdam ko totoo 'yong sinasabi niya.
Pinakita niya sa 'min ang isang dokumentong
nagpapatunay na nagbabayad siya ng bill ng storage facility ni John Creech.
At malamang, alam man niya o hindi, binabayaran niya 'yong bill
para sa storage facility kung nasaan 'yong ebidensiya sa pagpatay.
Ewan ko sa 'yo, pero may nakikita akong pagkakatulad.
"Jorge, pwede mong itago 'tong phone na 'to?
"Stan, pwede kong ilagay 'tong kotse at bangkay ng isang lalaki
sa bahay mo nang limang araw?"
"Reina, pwede bang bayaran niya 'yong bill?"
May nakikita ka bang pattern dito?
Klasikong manloloko 'to.
Ginagamit niya kahit sino para mabawasan 'yong kasalanan niya.
Pumunta kami do'n at ginawa 'yong search warrant.
Siyempre, pagbukas namin ng kandado, nakita namin 'yong kotse ni Gavin Smith.
Exciting 'yon, kasi nakumpirma na 'yong sasakyan ng biktima,
buo, di na-chop-chop.
Suwerte lang, alam mo 'yon.
Pinagpala kami ng mga diyos ng pag-iimbestiga no'ng araw na 'yon.
Matapos mahanap 'yong kotse,
naging determinado sila na magiging full-on investigation 'to
na pwedeng mauwi sa paghahain ng kaso,
at kasama ko si Ty dito.
Alam kong malakas 'yong reputasyon ni Bobby
sa mga imbestigador sa unit ko na nirerespeto ko.
Galing siya sa Major Trials Division,
na medyo mahirap makuha sa opisina ng DA.
Ibig kong sabihin, sikat siya.
'Yong mahalagang ebidensiya na gusto nilang malaman
ay kung sa kotse namatay si Gavin Smith.
Maraming kritikal na trabaho
ang gagawin ng forensic analyst sa kotse.
Gusto nilang maghanap ng ebidensiya ng dugo.
Gusto nilang maghanap ng ebidensiya ng serology, DNA, laway, buhok,
anumang mag-uugnay na nasa loob ng kotse si Gavin Smith.
Nakita namin na tinanggal 'yong mga plaka.
Buo 'yong VIN.
Di 'yon inalis.
Doon namin 'yon nakilala. 'Yon ang crime scene namin.
May makikita kang dugo,
maraming natuyong dugo sa passenger side,
sa floorboard, sa dash, sa bubong, sa upuan sa likod.
May mga talsik ng dugo, ibig sabihin, paulit-ulit na suntok,
pagtalsik ng dugo sa kisame.
May nakita kaming tuyong dugo sa loob ng doorjamb
kung saan sumasara 'yong pinto.
Di pa rin ako kumbinsido,
na di nilagay 'yong ulo ni Gavin sa pagitan ng doorjamb
at paulit-ulit na hinampas.
Brutal niyang ginulpi 'tong lalaking ito, alam mo 'yon?
Walang duda. Masamang tao 'to.
Nawala ang 57 taong gulang na si Smith noong May 1, 2012.
Matapos ang isang taon, nakita ang Mercedes niya
sa storage facility ng Simi Valley.
Kailangan naming maiugnay si John Creech sa kotse ni Gavin Smith.
Ipapa-fingerprint mo 'yong kotse,
pero alam mo na kung saan dapat mag-focus 'yong mga forensic people.
May ebidensiya sa kotse na doon siya pinatay.
Person of interest pa rin si Mr. Creech.
May resulta na ng DNA, 'yong ebidensiya ng dugo.
Tumugma 'yong ebidensiya ng dugo kay Gavin Smith.
Alam mo, naalala ko 'yong isa sa mga nakita ko.
Wala 'yong plaka,
pero binalik 'yong turnilyo sa kaliwang bahagi.
Sinabi ko sa crime lab na gusto kong i-test 'yon para sa DNA,
at sa huli, tumugma 'to kay John Creech.
Bittersweet 'yon.
Kasi alam ko na...
na 'yon ay...
'Yong paglalarawan nila,
alam kong maraming biological at DNA sa kotse.
Kaya alam ko na no'n.
Sa sandaling 'yon, parang...
Alam mo na, wala nang atrasan.
Tapos tatanungin mo 'yong sarili mo,
"Paano nangyari? 'Yong mga huling sandali niya?"
Ang hirap.
Napakahirap.
Sa pananaw ng prosecutor sa ebidensiya sa puntong 'yon,
mapapatunayan na sa legal na paraan na may matibay na circumstantial evidence
na si John Creech ang dahilan kung bakit siya namatay.
Siyempre, may malalaking bahagi pa rin sa kuwento na di pa namin alam.
No'ng mga oras na 'yon, may dalawang witness na nakikipagtulungan.
Nariyan si Jorge Valles, Stan McQuay.
'Yong wala lang talaga ay 'yong bangkay ng biktima,
at wala pa rin kaming eyewitness na nakakita kung paano 'to nangyari.
Mas maraming di alam kaysa sa mga alam na.
Ilan sa pinakamahirap patunayan na kaso 'yong mga kaso ng "walang bangkay."
May ebidensiya kami ng dugo sa loob ng kotse,
pero di mo pa rin alam kung paano namatay 'yong tao,
at di masasabi sa 'yo ng coroner
na patay na talaga 'yong tao.
Patuloy ang imbestigasyon.
Sa puntong ito, wala pa kaming kakasuhan.
Ang nakakalungkot dito, 'yong matagal mong di alam.
Nakakadurog ng puso.
Tama lang na malungkot si Lisa
sa bawat araw na di niya alam ano'ng nangyari.
Kahit higit dalawang taon na 'yong lumipas,
di namin ipi-present ang isang kaso sa DA
hangga't di namin nagawa lahat ng makakaya namin.
Noong October 2014,
sa may mabulubunduking lugar sa Palmdale, California,
may mag-asawang naglalakad ng aso nila.
Pinakawalan nila 'yong aso nila, at bumalik 'to sa kanila,
na may bitbit na parang buto ng tao sa bibig niya.
Pag may naaamoy siyang gusto niya, aalis siya.
May nahanap na gusto niya 'yong brown Lab na si Buddy
habang nasa bundok ng Palmdale kasama 'yong amo niya.
At tumawag sila ng pulis para mag-imbestiga.
Rumesponde 'yong mga pulis at itinawag sa Homicide Bureau
na may mababaw na libingan na may mga labi ng tao.
Pagpunta ng mga detective sa crime scene,
di nila alam kung sino 'yon.
Minsan ina-identify sila gamit 'yong ngipin.
Minsan kung sariwa pa 'yong mga labi, pwede kang mag-fingerprint,
at sa kasong 'to, nakita sa labi ng taong 'to
'yong ilang operasyon ni Gavin sa mga nakalipas na taon,
kaya natukoy nila na 'yon nga ang mga labi ni Gavin.
Ipinadala namin 'yong ebidensiya sa opisina ng coroner.
Sinimulan na ng coroner 'yong pagsusuri,
pagtingin sa X-ray, paggawa ng opinyon, at pagpapasya sa mga nakita nila,
na mga defensive-type na sugat at fracture sa braso niya,
na parang may sinasangga siyang suntok, na naaayon sa alam na namin.
Binugbog siya sa kotse.
Malinaw at sinasabing may fracture siya sa bungo,
dahil sa blunt force trauma sa ulo.
Nakita namin 'yong orbital fracture ng buong...
halos wala na siyang cheekbone.
Sa usapang imbestigasyon, 'yong mahanap si Gavin Smith, malaki 'to. Mahalaga 'to.
Pero 'yong pamilya ang inaalala ko. Gusto kong nando'n ako para sa kanila.
Dapat kami ng partner ko 'yong kumausap kay Mrs. Smith at sa boys tungkol dito.
Naaalala kong tinawagan ako ni Lisa
at sinabing nahanap na siya.
Alam mo, pakiramdam ko 'yon 'yong...
sandali ng closure, kasi...
Sorry.
Alam mo kung gaano kasama.
Pero alam mong tapos na.
Kasi totoo 'yon.
Alam mo 'yon, kailangan ng closure ng pamilya.
Nagbibigay ng closure 'yong bangkay.
Di 'yon ang gusto namin, pero...
alam naming di na siya babalik.
Kahit natuklasan na 'yong bangkay ni Gavin,
may impormasyon pa rin na di namin alam.
Di namin alam kung paano pinatay ni Creech si Gavin Smith.
Alam naming ang tanging may hawak ng impormasyong 'yon
ay si Chandrika Creech.
Ang di namin alam no'ng oras na 'yon,
'yong lawak ng pagkakasangkot niya sa pagkamatay ni Gavin.
Kaya, nagpasya kaming sabihin sa kanya
na pwede namin siyang bigyan ng kaluwagan
kapalit ng pagbibigay ng makatotohanang pahayag,
at proffer ang tawag dito.
Pumayag si Chandrika na makipagtulungan sa pamamagitan ng abogado niya.
At sinabi niya sa 'min
na nagsimula ulit 'yong relasyon niya kay Gavin Smith,
pero di ito sexual na relasyon.
Nagkaroon sila ng koneksiyon,
at nag-uusap sila sa kotse bilang magkaibigan.
Inaaliw niya raw siya sa breakup niya,
at, "Ano'ng gagawin niya," 'yong mga bata, at naging kaibigan siya.
At doon bumukas 'yong pinto ng kotse,
at sinunggaban silang dalawa ni Johnny,
at sinimulang suntukin siya.
Ilang beses mong nakitang hinampas ni Johnny si Gavin?
- Lima. - Lima?
Nagsisisigaw siya,
at sabi niya pinagsusuntok siya ni Johnny nang paulit-ulit sa mukha,
at nagawa niyang makalabas,
sinigawan niya siyang tumigil na, na mapapatay niya siya.
At, sa isang punto, tumigil si Johnny habang walang malay si Gavin.
Nagkalat 'yong dugo, at tumingin siya kay Chandrika,
at sinabing, "Tumahimik ka o ikaw ang susunod."
Kaya umalis na raw siya at lumayo na doon.
At patuloy lang si Johnny sa pambubugbog habang wala siyang malay.
Tingin ko pinagtakpan ito ni Chandy kasi takot na takot si Chandy sa kanya.
Nagsimula 'yong prosecution kay John Creech noong June 2017.
Umubra 'yong plano.
Patay na si Gavin Smith!
At itinago niya 'yong sekreto niya nang mahigit dalawang taon.
Kailangan kong ipagdiinan sa jury na,
"Di ito klasikong emosyonal na pagpatay,
pero sa katunayan, matagal nang alam ng defendant 'yong tungkol sa relasyon,
at sinubaybayan niya kung nasaan 'yong asawa niya,
kaya di siya emotionally distressed
para di niya malaman 'yong pinlano niya."
Ilan sa mahahalagang witness, siyempre, si Chandrika,
na nakapagkuwento ng eksaktong pagpatay kay Gavin.
Di siya lumalaban o anuman.
Di man lang niya siya tinulak. Di siya gumagalaw.
- Kaya... - At umuungol siya.
Tumestigo si John Creech
at sinabing nag-away sila ni Gavin.
Sinuntok niya ako, hinila ang sweater ko.
Nilagay niya 'yong kamay niya sa leeg ko, sinakal ako.
Inipit niya 'yong ulo ko sa kisame, at nasa kanang mata ko ang hinlalaki niya.
Nakalaylay ako, ulo ko lang ang nasa loob at sinasakal at sinusundot 'yong mata ko.
Sinasabi ni John Creech na may martilyo si Gavin Smith.
Tumestigo si John Creech na natalo niya siya at naagaw 'yon.
Kalaunan, nalamangan niya at aksidenteng napatay si Gavin,
pero dahil ito sa self-defense.
At, sa huli, dinala niya 'yong...
anumang kasangkapan o gamit 'yon
sa bahay niya at itinapon sa bakuran ng kapitbahay niya.
Nagpasya kang wag tumawag sa 911. Tama ba 'yon?
Desisyon ko 'yon.
Araw-araw kong dala-dala 'yon.
Para sa 'kin, kasinungalingan lahat ng sinabi niya.
Kami, ang jury para sa nasabing kaso, nagpasya kaming si John Creech,
ay di nagkasala ng first-degree murder ni Gavin Smith.
'Yong lumabas na hatol,
not guilty sa first-degree murder, pinlanong pagpatay.
Kaming jury para sa nasabing kaso, nagpasya kami na si John Creech,
ay guilty sa krimen ng voluntary manslaughter ni Gavin Smith.
Pero guilty ng voluntary manslaughter sa estado ng California.
'Yon ang, "Lintik ka."
Pinaghandaan, pinlano, at kalkulado, at pinatay niya siya.
Sa tuwing makakarinig ka ng hatol na di 'yon ang gusto mo,
may panlulumo, kalungkutan.
Sinikap ng judge
na sabihing di siya sang-ayon sa hatol ng jury
at sa palagay niya napatunayan ng prosecution na murder 'to.
Kahit sinong nakaupo sa korteng 'to
tatawag sa 911, hihingi ng tulong medikal,
at di mo 'yon ginawa.
At sa tingin ko, dahil sa totoo lang, napakalupit mong tao.
Sesentensiyahan niya ng maximum 'yong defendant,
na 11 taon.
Sa isip ko, sabi ko "Makukulong siya ng 30, 40 taon, tama?"
Kasi, planado 'to.
Tapos 11 taon? Parang di 'yon hustisya.
Galit na naman ako.
Galit na galit ako.
Ibig kong sabihin, galit na galit na... Di nakamit ni Gavin 'yong hustisya.
'Yong magandang balita, iniimbestigahan siya
para sa mga bagong kasong may kinalaman sa droga
at kalaunan ay inusig sa pagdadala at pagbebenta ng droga.
At makukulong siya ng 26 na taon para sa federal charges.
At malaking dahilan do'n na dati na siyang convicted federal felon.
Umabot siya ng mahigit 40 taon na pagkakakulong sa kabuuan.
Kaya nakagaan 'yon sa loob ni Lisa at sa mga anak niya.
At 'yong katotohanang matagal siyang makukulong
na talagang nararapat.
Maraming bagay sa kanya
ang di kapani-paniwala.
Alam mo 'yon?
Di lahat perpekto, at, lalo na siya, di siya perpekto.
Maraming paraan para ilarawan siya. Pero di siya kapani-paniwalang tao.
Sinamantala niya kung ano'ng meron sa buhay, at marami siyang nagawa.
Nakakalungkot, kalunos-lunos, pero wala akong pinagsisisihan sa kasong 'to.
Sa totoo lang, tingin ko di magagawa ng maraming imbestigador sa building namin
'yong kalahati ng ginawa namin.
Pinakamahalaga 'yong passion at 'yong sense of duty.
Trabaho naming hanapin 'yong katotohanan,
at dalhin 'yong tao sa hustisya.
'Yon ang ginagawa namin. 'Yon ang pinasukan namin.
Noong August 20, nakatanggap ako ng tawag mula kay Bruce,
at sabi niya, nawawala 'yong asawa niyang si Jana mula pa no'ng umaga.
Gaya ng kaso ni Gavin Smith,
mahalagang tingnan ang sinumang malapit sa kanya.
Kailangan mong tingnan bawat isa.
Sino'ng gustong manakit sa kanya? May kaaway ba siya?
Sabi ni Bruce dahil sa tatay ni Jana,
pwedeng may dumukot kay Jana.
Kilalang politiko sa estado ng California 'yong tatay niya.
Baka lumayas siya.
Baka may karelasyon siya.
Sinimulan niya talagang baguhin 'yong itsura niya.
Pinaayos niya 'yong ngipin niya.
Parang may mali, parang kahina-hinala.
Napakalambing at palakaibigan niyang babae.
Walang may dahilan para gawin 'to.
Nagsalin ng Subtitle: Ivy Grace Quinto